Bias blind spot

Die Vazerrungsblindhaid (uff Englisch „Bias blind spot“) määnd die Blindhaid fa die aischene Ofellischkaid fa Deng'gfehla unn ischn Deng'gfehla. Maischdens nimmdma o, dass des aischne Deng'ge, Wohrnemme, Erinnare unn Urdeele frai vun Deng'gfehla unn B'oiflussung isch unn des bloß de onnare bassierd. Sisch selwa siehd ma gern als objegdiv unn glabd frai unn rischdisch urdele zu kenne. Des hilfd zum Baischbiel ums aischene Selbschdwerdgfiehl zu erhalde unn schderge, isch awwa grundsedslisch ä Problem wonns ums g'winne, erzaische unn vabraide vun valide Erkenndnisse gehd, wie zum Baisbiel inde Wisseschafd.

G'bräschd hodde B'griff die Emily Pronin, Sozialpsischologin pm Department of Psychology vunde Universität Princeton, zsomme mid ihre Kollesche Daniel Lin unn Lee Ross.Emily Pronin, The Bias Blind Spot: Psychological Dynamics and Social Consequences, Center for Behavioral Decision Research De englische Ausdrugg bias blind spot isch analog zum optische blinde Flegg vum Aach.

Die Vazerrungsblindhaid schoind'n beschde blinde Flegg zu soi, wu nedd midd de Fehischkaid vabunne isch, Endschaidunge zu dreffe. Die maischde Laid schoinen zu glaawe, dass se wenischer voroig'nunne sind als onnare, uuabhängisch vun ihre tadseschlische Endschaidungsfehischkaid.Irene Scopelliti, Carey K. Morewedge, Erin McCormick, H. Lauren  Min, Sophie Lebrecht, Karim S. Kassam, Bias Blind Spot: Structure, Measurement, and Consequences, Management Science, 61(10), pp. 2468–2486, 2015, doi: 10.1287/mnsc.2014.2096

 Ursache 
Die Vazerrungsblindhaid kummd vunde viele Deng'gfehla unn vun de Selbschddaischung.

Womma selwa b'droffe isch, mergdmas nedd wesche de vazerrde Worhnehmung, obwohl mas baide onnare in vaglaischbare Umschdend siehd. Des heesd donn „introspektive Illusion“.J. Ehrlinger, T. Gilovich, L. Ross: Peering into the bias blind spot: people’s assessments of bias in themselves and others. In: Personality & social psychology bulletin. Band 31, Nummer 5, Mai 2005, S. 680–692, doi:10.1177/0146167204271570. PMID 15802662.E. Pronin, M. B. Kugler: Valuing thoughts, ignoring behavior: The introspection illusion as a source of the bias blind spot. Journal of Experimental Social Psychology 43 (4), 2007, S. 565–78. In wisseschafdlische Schdudije hoddma des a fade medizinische B'raisch gfunne.K. Lieb, S. Brandtönies: Befragung niedergelassener Fachärzte zum Umgang mit Pharmavertretern. Ärzteblatt Int 107(22), 2010, S. 392–8.

 Vawais 

Sachgrubb:Deng'gfehla